Komission asetus (EY) N:o 2901/2000,
annettu 21 päivänä joulukuuta 2000,
tietyille kalastustuotteille kalastusvuonna 2001 myönnettävän siirtotuen ja kiinteän tuen määrästä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000(1) ja erityisesti sen 23 artiklan 5 kohdan ja 24 artiklan 8 kohdan,
ottaa huomioon neuvoston asetuksen (EY) N:o 104/2000 soveltamista koskevista yksityiskohtaisista säännöistä tiettyjen kalastustuotteiden siirtotuen myöntämisen osalta 21 päivänä joulukuuta 2000 annetun komission asetuksen (EY) N:o 2814/2000(2) ja erityisesti sen 5 artiklan,
ottaa huomioon yksityiskohtaisista säännöistä tietyille kalastustuotteille myönnettävän kiinteän tuen soveltamisesta 28 päivänä joulukuuta 1988 annetun komission asetuksen (ETY) N:o 4176/88(3), sellaisena kuin se on viimeksi muutettuna asetuksella (ETY) N:o 3516/93(4), ja erityisesti sen 11 artiklan,
sekä katsoo seuraavaa:
(1) Asetuksen (EY) N:o 104/2000 23 ja 24 artiklassa säädetään tuesta tietyille tuoreille markkinoilta vedetyille tuotteille, jotka on joko jalostettu niiden vakauttamiseksi ja varastoitu tai säilytetty.
(2) Siirtotuen ja kiinteän tuen olisi tyydyttävällä tavalla kannustettava tuottajajärjestöjä siirtämään markkinoilta vedetyt tuotteet niiden hävittämisen estämiseksi.
(3) Tuen määrä on vahvistettava niin, ettei kyseisten tuotteiden markkinoiden tasapainoa järkytetä eikä kilpailuedellytyksiä vääristetä.
(4) Asetuksen 23 artiklan 3 kohdassa ja 24 artiklan 4 kohdassa säädetään, että tuen määrä ei voi ylittää vakauttamisen ja varastoinnin kannalta välttämättömistä toimista aiheutuneita teknisiä ja rahoituksellisia kuluja.
(5) Edellisen kalastusvuoden aikana yhteisössä todettuja teknisiä ja rahoituksellisia kuluja koskevien tietojen perusteella siirtotuen ja kiinteän tuen määrä kalastusvuodeksi 2001 on vahvistettava liitteessä esitetyllä tavalla.
(6) Tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 104/2000 liitteessä I lueteltujen tuotteiden siirtotuen määrä ja saman asetuksen liitteessä IV olevien tuotteiden kiinteän tuen määrä kalastusvuonna 2001 vahvistetaan liitteessä.
2 artikla
Tämä asetus tulee voimaan 1 päivänä tammikuuta 2001.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä joulukuuta 2000.